માર્ચ ૨૦૦૩માં રિલાયન્સ ઈન્ડસ્ટ્રીઝ લિમિટેડની ૧૦૦ ટકા સબસિડિયરી તરીકે આરજીટીઆઈએલની સ્થાપના કરવામાં આવી હતી. ઓગસ્ટ ૨૦૦૪માં કાકાનાડાથી ભરૂચ સુધી ગેસ પહોંચાડવા માટે પેટ્રોલિયમ અને કુદરતી ગેસ મંત્રાલયે આરજીટીઆઈએલની રચનાને મંજૂરી આપી હતી. નવેમ્બર ૨૦૦૪ અને જૂન ૨૦૦૫ વચ્ચે અંબાણી બંધુઓ મૂકેશ અને અનિલ અંબાણીએ પરિવારના બિઝનેસની અસ્કયામતોનો અંકુશ મેળવવા જાહેરમાં એક બીજા સામે લડત આપી હતી. ૨૧ એપ્રિલ ૨૦૦૫ના રોજ એક અસાધારણ ઘટના બની હતી. માત્ર રૂ. પાંચ લાખની નજીવી રકમ માટે આરઆઈએલના કાર્યક્ષેત્રમાંથી આરજીટીઆઈએલ લઈ લેવામાં આવી હતી અને મૂકેશ અંબાણી દ્વારા સંપૂર્ણપણે એક સ્વતંત્ર નિયંત્રિત કંપનીમાં તેનું રૂપાતર કરવામાં આવ્યું હતું.